P-183/05
Natisni
Opravilna št.:
P-183/05
Datum odločitve:
12. 1. 2006
Objavljeno:
Uradni list RS, št. 9/2006 in OdlUS XV, 3
ECLI:
ECLI:SI:USRS:2006:P.183.05
Akt:
Spor o pristojnosti
Izrek:
Predlog Okrajnega sodišča v Murski Soboti za ponovno odločanje o sporu glede pristojnosti med Okrajnim sodiščem v Murski Soboti in Upravno enoto Murska Sobota za odločanje o zahtevi A. A., B. B. in C. C. za denacionalizacijo nedograjene stanovanjske hiše, ob podržavljenju stoječe na parc. št. 307/5 in 307/6 k.o. Ž. Ž., se zavrže.
Evidenčni stavek:
Ustavno sodišče je o sporu glede pristojnosti za odločanje v konkretni denacionalizacijski zadevi že odločilo. Ker Zakon o Ustavnem sodišču ne predvideva ponovnega odločanja o istem zahtevku, je Ustavno sodišče predlog Okrajnega sodišča za ponovno odločanje glede spora o pristojnosti zavrglo.
Geslo:
1.4.13 - Ustavno sodstvo - Postopek - Ponovna obravnava.
1.2.51.7.2 - Ustavno sodstvo - Vrste vlog - Aktivna legitimacija v postopku pred Ustavnim sodiščem - Spor o pristojnosti - Prizadeti organ.
1.3.52.1.3 - Ustavno sodstvo - Pristojnost - Odločitev - V sporu o pristojnosti - Med sodišči in drugimi državnimi organi.
1.5.51.3.2 - Ustavno sodstvo - Odločbe - Vrste odločitev Ustavnega sodišča - Odločitve v drugih postopkih - Zavrženje, ker Ustavno sodišče ni pristojno za odločanje.
5.3.36.4 - Temeljne pravice - Državljanske in politične pravice - Pravica do lastnine (33, 67) - Privatizacija.
1.3.4.8 - Ustavno sodstvo - Pristojnost - Vrste postopkov - Postopek v sporih o pristojnosti.
Pravna podlaga:
Člen 25, 49, Zakon o Ustavnem sodišču [ZUstS]
Opomba:
Vrsta zadeve:
spori o pristojnosti
Vrsta akta:
drugi akti
Vlagatelj:
Okrajno sodišče v Murski Soboti
Datum vloge:
11. 11. 2005
Vrsta odločitve:
sklep
Vrsta rešitve:
zavrženje
Dokument:
US25655
Dokument v PDF obliki:
P-183-05.pdf
101 KB
Prenesite datoteko
P-183/05-5
12. 1. 2006
SKLEP
Ustavno sodišče je o predlogu Okrajnega sodišča v Murski Soboti za ponovno odločanje glede spora o pristojnosti na seji dne 12. januarja 2006
sklenilo:
Predlog Okrajnega sodišča v Murski Soboti za ponovno odločanje o sporu glede pristojnosti med Okrajnim sodiščem v Murski Soboti in Upravno enoto Murska Sobota za odločanje o zahtevi A. A., B. B. in C. C. za denacionalizacijo nedograjene stanovanjske hiše, ob podržavljenju stoječe na parc. št. 307/5 in 307/6 k.o. Ž. Ž., se zavrže.
Obrazložitev
1. Okrajno sodišče v Murski Soboti predlaga, naj Ustavno sodišče na podlagi naknadno izvedenih dokazov ponovno odloči o sporu glede pristojnosti med sodiščem in Upravno enoto Murska Sobota. Navaja, da je po prejemu odločbe Ustavnega sodišča št. P-2/05 z dne 10. 2. 2005, s katero je to odločilo, da je za reševanje navedene denacionalizacijske zahteve pristojno okrajno sodišče, o obstoju pogodbe zaslišalo predlagajočo stranko in pričo Č. Č., ki je zatrdila, da navedenih nepremičnin niso nikoli prodajali, niti jim pogodba ni bila dana v podpis oziroma da pogodbe niso sklenili. Za zapis pogodbe so izvedeli šele v denacionalizacijskem postopku. Nikoli tudi niso zatrjevali, da bi bila pogodba sklenjena pod pogoji iz 5. člena Zakona o denacionalizaciji (Uradni list RS, št. 27/91-I in nasl. – v nadaljevanju ZDen). Sodišče pogodbe tudi ni uspelo pridobiti od pravnega naslednika podjetja D. iz Z. Z.
2. Ustavno sodišče je o sporu glede pristojnosti za odločanje o navedeni denacionalizacijski zadevi že odločilo. Z odločbo št. P-2/05 je na zahtevo Okrajnega sodišča v Murski Soboti odločilo, da je za reševanje navedene zadeve pristojno okrajno sodišče. Ker Zakon o Ustavnem sodišču (Uradni list RS, št. 15/94 – v nadaljevanju ZUstS) ne predvideva ponovnega odločanja o istem zahtevku, je Ustavno sodišče predlog Okrajnega sodišča zavrglo. Pri tem Ustavno sodišče pripominja, da opisani "naknadno izvedeni dokazi" ne izpolnjujejo niti zahtev, ki jih za ponovno odločanje o istem zahtevku določa procesno pravo, po katerem postopajo redna sodišča.
3. Ustavno sodišče je sprejelo ta sklep na podlagi 25. člena ZUstS v zvezi z 49. členom ZUstS in četrte alineje drugega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednik dr. Janez Čebulj ter sodnice in sodniki dr. Zvonko Fišer, Lojze Janko, mag. Marija Krisper Kramberger, Milojka Modrijan, dr. Ciril Ribičič, dr. Mirjam Škrk, Jože Tratnik in dr. Dragica Wedam Lukić. Sklep je sprejelo soglasno.
Predsednik
dr. Janez Čebulj